તમારા વર્તમાન રહેઠાણથી એ સ્થળ કેટલું દૂર છે એ જાણી લો. સેકન્ડ હોમની અવારનવાર મુલાકાત લેવાનું તમારા માટે શક્ય બનશે કે નહીં એ બરાબર સમજી લો. એ એરિયામાં વારંવાર મુલાકાત લઈ શકાય એવું કોઈ સ્થળ છે કે નહીં વગેરે બાબતો પણ જાણી લો. એવા સ્થળમાં જો તમે ફ્લૅટમાં ઇન્વેસ્ટમેન્ટ કરી શકતા હશો તો ભવિષ્યમાં એ ભાડેથી આપવા તમને ભાડૂત પણ મળી જશે. સૉફ્ટ કૉર્નરના મૅનેજિંગ ડિરેક્ટર ડી. એસ. કુલકર્ણી કહે છે કે સૌથી મોટો લાભ એ છે કે વ્યુ અને લોકેશનને કારણે પ્રૉપર્ટીની કિંમતમાં વીસ ટકાનો વધારો થઈ જાય છે.